Sign in / Join .st0{fill:#34437F;} .st1{fill:#878787;} Thursday, January 20, 2022 ikteb hawn… Fittex Covid-19: Il-każi attivi jkomplu jonqsu; imutu tliet irġiel Minn talk.mt January 18, 2022 Ritratt: Roger Azzopardi talk.mt Fl-aħħar aġġornament dwar is-sitwazzjoni tal-Covid-19 f'pajjiżna, l-awtoritajiet tas-saħħa ħabbru li l-każi attivi bħalissa huma ta' 9,181. Dan hekk kif mit-testijiet li saru matul l-aħħar 24 siegħa feġġew 379 każ ġdid filwaqt li 704 oħra ġew dikjarati bħala mfejqa mill-virus. Fl-istess waqt l-ammont ta' pazjenti li bħalissa jinsabu l-Isptar Mater Dei għall-kura minħabba l-Covid-19 huma 107, b'disa' minnhom li jinsabu fit-Taqsima tal-Kura Intensiva. L-ammont ta' mwiet huwa ta' 509 wara li fl-aħħar 24 siegħa mietu tliet irġiel – li kellhom 60, 64 u 89 sena rispettivament – waqt li kienu pożittivi bil-virus. Il-programm ta' vaċċinazzjoni baqa' għaddej b'mod tajjeb hekk kif l-awtoritajiet tas-saħħa qalu li sal-bieraħ b'kollox ingħataw 1,175,136 doża tal-vaċċin. Minn dawn hemm 310,012 li huma dożi tal-booster. Artiklu preċedenti Jenise Spiteri se ġġorr il-Bandiera Maltija fl-Olimpjadi tax-Xitwa ta' Beijing Artiklu li jmiss Fl-2021 għaddew 2.54 miljun passiġġier mill-Ajruport Malti